Euverlèk sjabloon:Limburgs

message: Eigelik zów "liaison" onnag d'rbie moge, meh vèltj det ónger intern versjillen of óngere algemein kinmirke? In väöl publicaties van Veldeke wuuert de -(e)n neet oetgesjreve veur 't "waordbeeldj", mer ich geluif neet det dao e waezelik versjil tösse Midden- en Zuud-Limbörg is euvere oetspraok daovan. Of is 't ech zoea det ze in Mestreech leze Ɂen sjrieve zègken en neet leze-n en sjrieve wie bie ós? --OosWesThoesBes (euverlègk) 30 mei 2020 15:02 (CEST)
replies: text: In 't Mestreechs kump dat ouch veur, jao. Noe moot 't wel zoe zien tot dao genóg euver te vinde vèlt. Steinbach (euverlègk) 30 mei 2020 15:03 (CEST)
replies: text: :Die ganse -n is zowiezoea get. Gans in 't zuje zaet me sjtèè veur stein (Mofers ouch: "steiwaeg" en "steigood"!) --OosWesThoesBes (euverlègk) 30 mei 2020 15:04 (CEST)

message: Wie zinvol is 't veur dao apaarte artikelen euver aan te make? Veur 90% haet det euverlap mit Aadgermaans ai, au en aadlang aa. --OosWesThoesBes (euverlègk) 31 mei 2020 09:51 (CEST)
replies: text: Get anges: "Uerdinger Linie · Benrather Linie" staon bie intern versjille. Dees zeen aevel döks gezeen es de grens van 't Limbörgs. Kan det dan neet baeter ónger "Kènmerke"? --OosWesThoesBes (euverlègk) 31 mei 2020 09:53 (CEST)
replies: text: :Wat die lèste punt betröf: jao, dao zit get in. Iech bin allein zoe gewoen veur die isoglosse allemaol tegeliek te neume tot iech dao gaaroet neet aon höb gedach. 't Ierste punt: nein. Iech wèl ech apaarte artikele euver 't fenomeen tot me in Mestreech groet zeet, in Remund en Zittert groot, in Geleen en Valkeberg groat, bij uuch in Mofert groeat, in Meerse grwat en wijer veural groeët. Natuurlek kin iech in dat artikel ouch wel zègke tot in 't noorde (en in aander dialekte) de etymologische au daomèt is samegevalle zoetot me in Haors en Venroj vaan boeëm zeet, meh um die zakes allebei in 'tzelfde artikel te stoppe liek miech get oongelökkeg. Steinbach (euverlègk) 31 mei 2020 10:10 (CEST)
replies: text: ::Prima. Bedink waal daobie det "samevalle" óngelökkig is. Die "oea" is zelf eigelik al 'n au, die veur -t, -d, -r, -l, -s (en weit ich väöl waat, -n (?)) is versjaove nao sjerplang oo in 't Aadnederlandjs (saortgeliek, meh minder oetgebrèjd, veur ei/ieë); waat prónt de verdeiling hievan is in 't Aadnederlandjs (al drek gans samegevalle in 't naorde, of pas later?) is neet gans bekindj veur zowied ich weit. --OosWesThoesBes (euverlègk) 31 mei 2020 10:56 (CEST)
replies: text: :::Aoh, dat wis iech zelfs neet, tot 't oersprunkelek *grautaz is gewees. Meh good, in de mieste soorte Limbörgs is dat ech wel opgesplits in twie versjèllende foneme, en ouch in 't Hoegduits weure ze versjèllend behandeld. Dat aander artikel zouw ech wel mote goon euver boe me boum, boom en boeëm zeet: veur diech, midden in 't boum-gebeed, is dat mesjiens neet zoe boejend, meh in Belsj Limbörg is dat ech wel e dingske. O, en noe v'r 't toch dreuver höbbe: in 't Moferts liekent de oea nog welins te koume op plaotse boe ze etymologisch neet huurt. Wie zit dat, en wètste of 't nog mie veurkump? Steinbach (euverlègk) 31 mei 2020 11:10 (CEST)
replies: text: ::::Jao, die verangering van ou > oô is continentaal (netuurlik sónger Frieslandj). Zoea midden in 't ou-gebied zit ich aevel neet. Juus euvere paol bie Hinsberg wuuert 't al bòòm :)

text: ::::Höbs se-n 't dan euver groep sjoeal - doeas - noeat (van meziek)? Dao geit 't meis euver óntlieëningen oet 't Letien inne (late?) Middelieëwe.

text: ::::Wiejer höbbe v'r nag de kattegorieje wo -oo- en -oea- doorein zitj: tillefoean of tillefoon (moog allebei), hie geit 't euver medern lieënwäörd die ummer stoeattuuenig zeen. En 't ónklankwèttig achterveugsel -loos det opmirkelikerwies bieje jóngere de klankwèttige vorm -loeas dreig te kriege...

text: ::::De meiste "foute" zitten hie juus in 't Zuud-Limbörgs "noateboum" (oet Proto-Germaans "hnut-", zów dus "oo" mótte zeen, waat Mofert ouch haet: "noo~t"). En netuurlik höbbe v'r nag 't gebied bie Thoear en Wèssem wo óngerhandj alles oea is: "Woea kins se bie de sjoeal koeale hoeale " :P --OosWesThoesBes (euverlègk) 31 mei 2020 11:28 (CEST)
thread_title:  Sjerplang ee en oo